CELEX: 32014D0798
Language: lv
Date: 2014-11-13 00:00:00
Title: 2014/798/ES: Komisijas Īstenošanas lēmums ( 2014. gada 13. novembris ), ar ko attiecībā uz Savienības iekšējai tirdzniecībai ar liellopiem un cūkām paredzēto veselības sertifikātu paraugu veidlapām un papildu veselības prasībām, kuras Savienības iekšējā tirdzniecībā ar mājas cūkām piemērojamas attiecībā uz Trichinella , groza Padomes Direktīvas 64/432/EEK F pielikumu (izziņots ar dokumenta numuru C(2014) 8336)  Dokuments attiecas uz EEZ

15.11.2014   
            
            
               LV
            
            
               Eiropas Savienības Oficiālais Vēstnesis
            
            
               L 330/50
            
         KOMISIJAS ĪSTENOŠANAS LĒMUMS
   (2014. gada 13. novembris),
   ar ko attiecībā uz Savienības iekšējai tirdzniecībai ar liellopiem un cūkām paredzēto veselības sertifikātu paraugu veidlapām un papildu veselības prasībām, kuras Savienības iekšējā tirdzniecībā ar mājas cūkām piemērojamas attiecībā uz Trichinella, groza Padomes Direktīvas 64/432/EEK F pielikumu
   
      
         (izziņots ar dokumenta numuru C(2014) 8336)
      
   
   (Dokuments attiecas uz EEZ)
   
      (2014/798/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās 16. panta otro daļu,
   tā kā:
   
               (1)
            
            
               Direktīva 64/432/EEK paredz dzīvnieku veselības nosacījumus, kas reglamentē Savienības iekšējo tirdzniecību ar liellopiem un cūkām. Cita starpā tā nosaka, ka, pārvadājot liellopus un cūkas uz galamērķi, tām līdzi jābūt direktīvas F pielikuma attiecīgi 1. vai 2. paraugā sniegtajam veselības sertifikātam.
            
         
               (2)
            
            
               Saskaņā ar Komisijas Regulas (EK) Nr. 599/2004 (2) 1. pantu dažādos Savienības iekšējai tirdzniecībai paredzētos veselības sertifikātus noformē, ņemot vērā tās pielikumā iekļauto vienoto paraugu.
            
         
               (3)
            
            
               Ņemot vērā to, ka tiks veikti pielāgojumi Direktīvas 64/432/EEK F pielikuma 1. un 2. paraugā sniegto veselības sertifikātu saturā, ir nepieciešams pielāgot arī šo veselības sertifikātu veidlapas.
            
         
               (4)
            
            
               Direktīvas 64/432/EEK 6. panta 2. punkta e) apakšpunkta un 3. punkta noteikumi zaudēja spēku 2000. gada 31. decembrī, tāpēc minētās direktīvas F pielikumā sniegtā veselības sertifikāta 1. paraugā tiem vairs nebūtu jāparādās kā sertificēšanas izvēlēm.
            
         
               (5)
            
            
               Komisijas Regula (EK) Nr. 2075/2005 (3) paredz noteikumus tādu saimniecību [novietņu] statusa noteikšanai, kurās tur mājas cūkas.
            
         
               (6)
            
            
               Komisijas Regula (ES) Nr. 216/2014 (4), ar ko groza Regulu (EK) Nr. 2075/2005, paredz prasības, kuras pārtikas apritē iesaistītajiem uzņēmējiem jāizpilda, lai to saimniecības oficiāli atzītu par tādām, kurās piemēro kontrolētus turēšanas apstākļus, un attiecībā uz šādām saimniecībām piešķir atkāpi no kaušanas nolūkā piemērojamās testēšanas noteikumiem.
            
         
               (7)
            
            
               Komisijas Īstenošanas regulā (ES) Nr. 1114/2014 (5), ar kuru groza Regulu (EK) Nr. 2075/2005, ir skaidrots, kādi noteikumi attiecas uz vaislai vai ražošanai paredzētām mājas cūkām, kuras caur savākšanas centriem pārvieto no vienas saimniecības uz otru.
            
         
               (8)
            
            
               Lai dalībvalstis saistībā ar kaušanu varētu izmantot piemērotu testēšanas režīmu attiecībā uz Trichinella un neapdraudēt tās galamērķa saimniecības statusu, uz kuru pārvieto vaislai vai ražošanai paredzētās mājas cūkas, Direktīvas 64/432/EEK F pielikumā sniegtajā veselības sertifikāta 2. paraugā, kas paredzēts Savienības iekšējai tirdzniecībai ar cūkām, būtu jāiekļauj informācija, ka to dzīvnieku, ar kuriem notiek tirdzniecība, izcelsmes saimniecība oficiāli ir atzīta par tādu, kurā piemēro kontrolētus turēšanas apstākļus saskaņā ar Regulas (EK) Nr. 2075/2005 8. pantu.
            
         
               (9)
            
            
               Tādēļ attiecīgi būtu jāgroza Direktīvas 64/432/EEK F pielikums.
            
         
               (10)
            
            
               Šajā lēmumā paredzētie pasākumi atbilst Augu, dzīvnieku, pārtikas aprites un dzīvnieku barības pastāvīgās komitejas atzinumam,
            
         IR PIEŅĒMUSI ŠO LĒMUMU.
   1. pants
   Direktīvas 64/432/EEK F pielikumu groza saskaņā ar šā lēmuma pielikumu.
   2. pants
   Šis lēmums ir adresēts dalībvalstīm.
   To piemēro no 2015. gada 1. janvāra.
   
      Briselē, 2014. gada 13. novembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV 121, 29.7.1964., 1977./64. lpp.
   
   
      (2)  Komisijas 2004. gada 30. marta Regula (EK) Nr. 599/2004 par vienota parauga sertifikāta un inspekcijas ziņojuma ieviešanu Kopienas iekšējā tirdzniecībā ar dzīvniekiem un dzīvnieku izcelsmes produktiem (OV L 94, 31.3.2004., 44. lpp.).
   
      (3)  Komisijas 2005. gada 5. decembra Regula (EK) Nr. 2075/2005, ar ko nosaka īpašus noteikumus oficiālām Trichinella pārbaudēm gaļā (OV L 338, 22.12.2005., 60. lpp.).
   
      (4)  Komisijas 2014. gada 7. marta Regula (ES) Nr. 216/2014, ar kuru groza Regulu (EK) Nr. 2075/2005, ar ko nosaka īpašus noteikumus oficiālām Trichinella pārbaudēm gaļā (OV L 69, 8.3.2014., 85. lpp.).
   
      (5)  Komisijas 2014. gada 21. oktobra Regula (ES) Nr. 1114/2014, ar kuru groza Regulu (EK) Nr. 2075/2005, ar ko nosaka īpašus noteikumus oficiālām Trichinella pārbaudēm gaļā (OV L 302, 22.10.2014., 46. lpp.).
   
      PIELIKUMS
      
         
            “F PIELIKUMS
            
               1. paraugs
            
            
               Dzīvnieku veselības sertifikāts vaislai/ražošanai/kaušanai paredzētiem liellopu sugas dzīvniekiem
            
            
               
            
               
            
               
            
               
            
               
            
               2. paraugs
            
            
               Dzīvnieku veselības sertifikāts vaislai/ražošanai/kaušanai paredzētām cūkām